Ďakujem pekne, pán podpredseda. Pán poslanec Janiš, vyprosujem si akékoľvek poučovanie o tom, čo je súkromné vlastníctvo a čo je verejný záujem, najmä po osemročnom pôsobení vašej vlády. Takže to na úvod. Poviem snáď len jednu vec. To neustále spochybňovanie verejného záujmu je už pre mňa nepochopiteľné z vašej strany. Toto nie je len v súvislosti s momentálne predloženým zákonom, ale to je aj s predloženým zákonom na výstavbu diaľnic a rýchlostných komunikácií. Ja poviem len jednu svoju myšlienku a som o nej presvedčený. Bez verejného záujmu, a nielen v Slovenskej republike, ale aj v iných vyspelých krajinách Európskej únie, myslím si, že by to boli iba obyčajné banánové republiky, ak by sa nepresadzoval aj verejný záujem. Takže, prosím vás pekne, donekonečna tu opakovať súkromný záujem, samozrejme, my vieme a vieme definovať aj v zmysle ústavy, čo je súkromné vlastníctvo. Takže si vyprosím  akékoľvek poučovanie v budúcnosti, pán poslanec.
Kritika poslanca referencia na vyspelých krajinách Európskej únie. Inak negatívny tón - kritika poslanca